Dissipelskap: Die groot opdrag aan die kerk - www.bybelkennis.co.za
There is no healing a man till the law has wounded him, no making him alive till the law has slain him. –C.H. Spurgeon
Jesus se opdrag aan sy dissipels in Matteus 28:19 – 20 geld nie net vir leraars en sendelinge nie – dit geld vir my ook.
Lees ons Handelinge sien ons dat al God se kinders saamgewerk het om sy opdrag uit te voer. Hulle reik uit na die mense om hulle; hulle vra die mense om Jesus Christus te volg; hulle leer hulle; hulle gehoorsaam alles wat Hy hulle geleer het; hulle doop die mense. Dissipels maak dissipels. Hulle het Jesus se opdrag letterlik en ernstig opgeneem. Die gevolg is dat die evangelie gou oor die destyds bekende wêreld versprei het.
Een van die groot probleme is dat gemeentes op programme fokus. Ons het ‘n program vir alles wat ons doen. Maar om dissipels te maak, is meer as net ‘n program – dit is ons lewensroeping. Dissipels maak dissipels. Hoe lyk dit in die praktyk? In die Groot Opdrag is daar vier belangrike woorde: gaan, maak, doop en leer. Baie eenvoudig. Ons het beslis nie ‘n groot geleerdheid nodig om dit te verstaan nie. Die probleem is dat die praktyk nie so eenvoudig is nie.
God bring voortdurend nuwe mense en nuwe geleenthede oor ons pad. Ons moet bereid wees om die geleenthede aan te gryp en bereid wees om in die proses ‘n prys te betaal: As die wêreld julle haat, onthou: Hy het My voor julle gehaat … As hulle My vervolg het, sal hulle julle ook vervolg (Johannes 15:18 – 20). Dissipels maak dissipels: maklik om te verstaan, duur om te implementeer.
As ons dissipels van Jesus Christus wil wees, moet ons tog vir die taak toegerus wees. Volgende keer kyk ons daarna.
Laaste 7 Dae: 5,450
Laaste 30 Dae: 18,541
Laaste 365 Dae: 362,194